З году ў год у цэнтры ўвагі праxadкуратуры знаходзіцца выкананне патрабаванняў Дырэктывы Прэзідэнта Рэспублікі Беларусь № 1 “ Аб мерах па ўмацаванні грамадскай бяспекі і дысцыпліны”, асаблівая ўвага надаецца захаванню бяспечных умоў працы на вытворчасці. Планавыя праверкі гэтага заканадаўства сёлета былі праведзены ў ААТ “Рыта”, ААТ “Макраны”, ДзЛГУ “Маларыцкі лясгас”. Ва ўсіх прадпрыемствах выяўлены парушэнні патрабаванняў Дырэктывы № 1 з боку наймальнікаў і службовых асоб. З мэтай іх ухілення былі ўнесены прадстаўленні кіраўнікам гэтых арганізацый. Па патрабаванні пракурора да дысцыплінарнай адказнасці за парушэнне заканадаўства аб ахове працы прыцягнута 17 службовых асоб, за парушэнне працоўнай дысцыпліны, звязанае са знаходжаннем на рабочым месцы ў стане алкагольнага ап’янення, — 5 работнікаў.